REPUBLIKA HRVATSKA

SPLITSKO-DALMATINSKA ŽUPANIJA

GRAD TRILJ

GRADONAČELNIK

Trilj, 13. veljače 2025. g.

 GRADSKO VIJEĆE GRADA TRILJA

 n/r predsjednika
 g. Miljenko Marić

**PREDMET: Prijedlog Programa održavanja komunalne infrastrukture na području Grada
 Trilja za 2025. godinu**

Na temelju članka 47. Statuta Grada Trilja (Službeni glasnik Grada Trilja br. 03/09, 01/13, 02/18, 01/21, 05/23 i 09/23 ) i članka 28. Poslovnika Gradskog vijeća Grada Trilja („Službeni glasnik Grada Trilja“ br. 03/09,01/13 i 01/21) dostavlja se na razmatranjePrijedlog Programa održavanja komunalne infrastrukture na području Grada Trilja za 2025. godinu.

Izvjestitelj o Prijedlogu Programa održavanja komunalne infrastrukture na području Grada Trilja za 2025. godinu bit će pročelnica Monika Domazet i gradonačelnik Ivan Bugarin.

 GRADONAČELNIK

 Ivan Bugarin, dipl. ing.el. v.r.

Temeljem članka 72. Zakona o komunalnom gospodarstvu („Narodne novine“ broj: 68/18, 110/18 i 32/20) i članka 32. Statuta Grada Trilja („Službeni glasnik Grada Trilja“ broj: 03/09, 01/13, 02/18, 01/21, 05/23 i 09/23), Gradsko vijeće Grada Trilja na \_\_\_\_. sjednici održanoj dana \_\_\_\_\_\_\_\_\_\_\_\_\_\_\_\_\_2025. godine, donosi

**PRIJEDLOG PROGRAMA**

**održavanja komunalne infrastrukture**

**na području Grada Trilja za 2025. godinu**

1. **OPĆE ODREDBE**

**Članak 1.**

Program održavanja komunalne infrastrukture izrađuje se i donosi u skladu s mogućnostima i raspoloživim sredstvima i izvorima financiranja.

 Programom održavanja komunalne infrastrukture određuju se:

1.opis i opseg poslova održavanja komunalne infrastrukture s procjenom pojedinih troškova, po djelatnostima

2.iskaz financijskih sredstava potrebnih za ostvarivanje programa, s naznakom izvora financiranja.

1. **KOMUNALNE DJELATNOSTI ODRŽAVANJA KOMUNALNE INFRASTRUKTURE**

**Članak 2.**

U smislu ovog programa pojam Održavanje komunalne infrastrukture obuhvaća obavljanje slijedećih komunalnih djelatnosti:

 Proračun 2025. Projekcija 2026. Projekcija 2027.

**PROGRAM ODRŽAVANJA KOMUNALNE**

**INFRASTRUKTURE** 1.286.600 778.900 752.500

**Održavanje javne rasvjete** 200.000 200.000 200.000

Rashodi poslovanja 200.000 200.000 200.000

Materijalni rashodi 200.000 200.000 200.000

Prihodi za posebne namjene 50.000 150.000 150.000

Komunalna naknada 50.000 31.000 0

Pomoći 100.000 15.000 50.000

**Program održavanje javne rasvjete provodi se dodjelom koncesije ovlaštenom koncesionaru putem javnog nadmetanja na rok od 4 godine. Na postojećoj mreži javne rasvjete potrebno je kontinuirano vršiti izmjene neispravnih žarulja, stakala i instalacija te čišćenje stakala od strane nositelja održavanja javne rasvjete, uz kontinuirano praćenje kvarova od strane komunalnog redara i dojave građana. Ovaj program uključuje i podmirivanje troškova el. energije prema isporučitelju javne usluge.**

 Proračun 2025. Projekcija 2026. Projekcija 2027.

**Održavanje božićno-novogodišnjih dekoracija** 15.000 15.000 15.000

Rashodi poslovanja 15.000 15.000 15.000

Materijalni rashodi 15.000 15.000 15.000

Opći prihodi i primici 15.000 15.000 15.000

**Pod ovim programom podrazumijeva se postavljanje ukrasne rasvjete i drugih ukrasnih detalja za božićno- novogodišnje blagdane i druge manifestacije u organizaciji ili pod pokroviteljstvom Grada Trilja na površinama ili zgradama javne namjene, te osvjetljavanje dijelova istaknutih kulturnih i sl. građevina u naseljima.**

 Proračun 2025. Projekcija 2026. Projekcija 2027.

**Program održavanja atmosferskih voda** 70.000 40.000 40.000

Rashodi poslovanja 70.000 40.000 40.000

Materijalni rashodi 70.000 40.000 40.000

Opći prihodi i primici 40.000 40.000 40.000

Prihodi za posebne namjene 30.000 0 0

**Pod ovim programom podrazumijeva se čišćenje i uređenje oborinskih kanala, izgradnja građevina koje služe za funkcionalnost odvodnje i za ispuštanje oborinskih i drugih otpadnih voda, te zamjena i nabavka dotrajalih slivnika, rešetki, cijevi i slično.**

 Proračun 2025. Projekcija 2026. Projekcija 2027.

**Program održavanja čistoće javnih i**

**prometnih površina** 85.000 85.000 85.000

Rashodi poslovanja 85.000 85.000 85.000

Materijalni rashodi 85.000 85.000 85.000

Prihodi za posebne namjene 35.000 85.000 85.000

Pomoći 50.000 0 0

**Pod ovim programom podrazumijeva se čišćenje javnih i prometnih površina na području Grada Trilja i ostalih pripadajućih naselja , naročito u vrijeme mjesnih blagdana.Ovaj program obuhvaća pometanje javno prometnih površina (ručno i strojno), pranje ulica, uklanjanje smeća, te nabavku potrebnog materijala. Pored redovnog čišćenja javnih površina predviđena su i interventna čišćenja povodom održavanja raznih manifestacija.Program će provoditi komunalni djelatnici grada Trilja uz pomoć djelatnika primljenih preko programa javnih radova, a po potrebi i uz pomoć Javnog komunalnog poduzeća „Čistoća Cetinske krajine d.o.o. Sinj“. U sklopu programa također je potrebno izvršiti obaveznu preventivnu deratizaciju i dezinsekciju za područje grada Trilja. U programu su predviđena i sredstva za plaćanje naknade Gradu Sinju za zbrinjavanje otpada na odlagalištu Mojanka – Kukuzovac.**

 Proračun 2025. Projekcija 2026. Projekcija 2027.

**Program održavanja javnih površina** 50.000 50.000 50.000

Rashodi poslovanja 50.000 50.000 50.000

Materijalni rashodi 50.000 50.000 50.000

Komunalna naknada 50.000 50.000 50.000

**Pod ovim programom podrazumijeva se održavanje javnih i zelenih površina. Provodit će se većim dijelom kroz rad komunalnih radnika Grada kao i putem javnih radova te po potrebi sa komunalnim poduzećem «Čistoća Cetinske krajine» d.o.o.- Sinj. Program također predviđa sredstva za hortikulturno uređenje zelenih površina, čišćenje smeća i uklanjanje nepotrebnih predmeta sa zelenih površina, izradu plana uređenja gradskog parka, te nabavku materijala potrebnih za održavanje zelenih površina i druge usluge.**

 Proračun 2025. Projekcija 2026. Projekcija 2027.

**Program održavanja groblja i mrtvačnica** 62.500 63.000 65.000

Rashodi poslovanja 62.500 63.000 65.000

Materijalni rashodi 62.500 63.000 65.000

Komunalna naknada 62.500 63.000 65.000

**Pod ovim programom podrazumijeva se održavanje koje se uglavnom sastoji od redovitog čišćenja osušenog cvijeća i vijenaca, košenja trave, sakupljanja i odvoženje drugog otpadnog materijala ili spaljivanje po mogućnosti na licu mjesta. Navedene i slične poslove održavanja groblja i mrtvačnica naročito se čine prije pokopa te pred mjesne blagdane i državne praznike kada se groblja češće posjećuju. Naročito je potrebno poticati i stanovništvo da iste poslove vrši svakodnevno prilikom posjeta grobljima i za vrijeme bilo kakvih radova kako bi groblja bila što urednija. Program predviđa troškove odvoza velikih kontejnera sa groblja, tekuće troškove održavanja zelenih površina, ukrasnog bilja, mrtvačnica, te nasipanje materijala i uređenje okoliša groblja i troškove potrošnje vode i el. energije. Program predviđa i nabavu te zamjenu potrošnih i dotrajalih predmeta na groblju i mrtvačnici.**

 Proračun 2025. Projekcija 2026. Projekcija 2027.

**Program održavanja nerazvrstanih cesta** 70.000 70.000 70.000

Rashodi poslovanja 70.000 70.000 70.000

Materijalni rashodi 70.000 70.000 70.000

Komunalna naknada 20.000 20.000 20.000

Pomoći 50.000 50.000 50.000

**Na području grada Trilja postoji veliki broj nerazvrstanih cesta i putova od kojih je dio neasfaltiran pa njihovo stanje zahtjeva redovito nasipanje uz rješavanje odvodnje oborinskih voda koje znatno oštećuju neasfaltirane ceste i putove. Također treba posvetiti veću pažnju oštećenjima na asfaltiranim cestama (rupe, oštećenja uslijed radova i sl.) koje treba sanirati u što kraćem roku. U sklopu održavanja nerazvrstanih cesta i putova iste je potrebito redovito čistiti od žbunja i raslinja radi bolje prohodnosti koristeći se i preko javnih radova, te u suradnji sa «Županijskim cestama» iz Sinja koji su zaduženi za lokalne, županijske i državne ceste. Posebna pažnja posvetit će se prema prometnim znakovima, obavijestima te horizontalnoj i vertikalnoj signalizaciji na nerazvrstanim cestama.**

 Proračun 2025. Projekcija 2026. Projekcija 2027.

**Program održavanja poljskih puteva** 26.500 30.000 30.000

Rashodi poslovanja 26.500 30.000 30.000

Materijalni rashodi 26.500 30.000 30.000

Komunalna naknada 26.500 30.000 30.000

**Program održavanje poljskih puteva provodi se dodjelom koncesije ovlaštenom koncesionaru putem javnog nadmetanja na rok od 1 godine. Ovim Programom predviđaju se troškovi sanacije i uređenja svih poljskih putova koji nisu u sustavu održavanja Hrvatskih voda, te poljskih putova u brdskim dijelovima grada Trilja.**

 Proračun 2025. Projekcija 2026. Projekcija 2027.

**Program održavanja nerazvrstanih cesta**

**u zimskim uvjetima** 13.000 13.000 13.000

Rashodi poslovanja 13.000 13.000 13.000

Materijalni rashodi 13.000 13.000 13.000

Komunalna naknada 13.000 13.000 13.000

**Ovaj program predviđa održavanje nerazvrstanih cesta u zimskim uvjetima na području grada koje nisu obuhvaćene redovnim održavanjem Županijskih cesta, već preko Hrvatskih cesta kao pomoć JLS zbog nepredvidivih a često i velikih troškova koji nastaju u zimskom periodu. Programom se predviđa čišćenje snijega s kolnika i ostalih popratnih sadržaja nerazvrstanih cesta, poduzimanje zaštitnih mjera protiv stvaranja poledice, osiguranje odvodnje s kolnika i nogostupa prilikom otapanja snijega.**

 Proračun 2025. Projekcija 2026. Projekcija 2027.

**Program sanacije divljih deponija** 26.500 26.500 26.500

Rashodi poslovanja 26.500 26.500 26.500

Materijalni rashodi 26.500 26.500 26.500

Komunalna naknada 26.500 26.500 26.500

**Planirana sredstva obuhvaćaju radove sanacije divljih deponija na najkritičnijim lokacijama, odvoz smeća sa području lociranog divljeg deponija, te sakupljanje građevinskog i ostalog otpada odloženog uz kontejnere za komunalni otpad. Programom se planira i nabavka kamera i ostalih pripadajućih znakova radi sprječavanja daljnjeg nelegalnog deponiranja otpada.**

 Proračun 2025. Projekcija 2026. Projekcija 2027.

**Program održavanja gospodarske zone Čaporice** 17.000 20.000 20.000

Rashodi poslovanja 17.000 20.000 20.000

Materijalni rashodi 17.000 20.000 20.000

Komunalna naknada 17.000 20.000 20.000

**Pod ovim programom podrazumijeva se čišćenje zelenih i prometnih površina na području GZ Čaporice, hortikultura, postavljanje horizontalne i vertikalne signalizacije na cestama u GZ, redovno održavanje komunalne infrastrukture u vlasništvu grada te nabavka pripadajuće opreme na površinama u vlasništvu grada.**

 Proračun 2025. Projekcija 2026. Projekcija 2027.

**Program održavanja reciklažnog dvorišta** 15.000 20.000 20.000

Rashodi poslovanja 15.000 20.000 20.000

Materijalni rashodi 5.000 5.000 5.000

Komunalna naknada 5.000 5.000 5.000

Ostali rashodi 10.000 15.000 15.000

Komunalna naknada 10.000 15.000 15.000

**Program predviđa troškove rada reciklažnog dvorišta.**

 Proračun 2025. Projekcija 2026. Projekcija 2027.

**Nabava komunalne opreme i programa** 5.000 0 0

Rashodi za nabavu nefinancijske imovine 5.000 0 0

Rashodi za nabavu proizvedene dugotrajne imovine 5.000 0 0

Prihodi za posebne namjene 5.000 0 0

**Ovaj program predviđa nadogradnju webGIS programa za evidenciju komunalne infrastrukture na području Grada Trilja, nabavku urbane opreme i sufinanciranje nabavke spremnika za smeće, preko Fonda za zaštitu okoliša.**

 Proračun 2025. Projekcija 2026. Projekcija 2027.

**Nabava komunalne opreme** 26.500 30.000 30.000

Rashodi za nabavu nefinancijske imovine 26.500 30.000 30.000

Rashodi za nabavu proizvedene dugotrajne imovine 26.500 30.000 30.000

Prihodi za posebne namjene 7.000 0 0

Komunalna naknada 19.500 0 0

Pomoći 0 30.000 30.000

**Ovaj program predviđa nabavku kontejnera za smeće, nabavku opreme, strojeva i alata za komunalne radnike Grada Trilja kao i tekuće održavanje radnih i alatnih strojeva koje trenutno posjedujemo.**

 Proračun 2025. Projekcija 2026. Projekcija 2027.

**Nabava komunalnog vozila**  50.000 0 0

Rashodi za nabavu nefinancijske imovine 50.000 0 0

Rashodi za nabavu proizvedene imovine 50.000 0 0

Prihodi za posebne namjene 50.000 0 0

**Program predviđa nabavu kamiona za obavljanje komunalnih poslova.**

 Proračun 2024. Projekcija 2025. Projekcija 2026.

**Nabava kućišta kamera za nadzor brzine** 26.700 0 0

Rashodi za nabavu nefinancijske imovine 26.700 0 0

Rashodi za nabavu proizvedene imovine 26.700 0 0

Prihodi za posebne namjene 22.000 0 0

Pomoći 4.700 0 0

**Programom se predviđa nabavka i montaža novih kućišta i svih pripadajućih elemenata za nadzor brzine na području grada Trilja (Tijarica, Vrabač, Košute), a sve s ciljem podizanja sigurnosti i zaštite svih sudionika u prometu, pogotovo onih najmlađih.**

 Proračun 2024. Projekcija 2025. Projekcija 2026.

**Održavanje WiFi mreže** 2.500 3.000 3.000

Rashodi poslovanja 2.500 3.000 3.000

Materijalni rashodi 2.500 3.000 3.000

Opći prihodi i primici 2.500 3.000 3.000

**Program predviđa redovno održavanje i servisiranje postavljene gradske opreme za bežično povezivanje WIFI mrežom. Oprema je postavljena na 9 različitih lokacija na području grada Trilja te je nužno da redovno održava radi što bolje kvalitete signala i funkcionalnosti.**

 Proračun 2025. Projekcija 2026. Projekcija 2027.

**Projekt Interreg VIA-P**  440.400 28.400 0

Rashodi poslovanja 140.600 28.400 0

Materijalni rashodi 140.600 28.400 0

Opći prihodi i primici 60.125 0 0

Pomoći EU 80.475 28.400 0

Rashodi za nabavu nefinancijske imovine 299.800 0 0

Rashodi za nabavu proizvedene dugotrajne imovine 299.800 0 0

Pomoći EU 299.800 0 0

**Program obuhvaća projekt prekogranične suradnje s Bosnom i Hercegovinom i Crnom Gorom.**

**Grad Trilj u tom partnerskom odnosu ima vodeću ulogu u zajedničkom cilju napretka, prvenstveno u vidu nabavke komunalne opreme.**

 Proračun 2024. Projekcija 2025. Projekcija 2026.

**Sufinanciranje komunalnog održavanja**

**za kućanstva bez priključka**

**na kanalizacijsku mrežu** 85.000 85.000 85.000

Rashodi poslovanja 85.000 85.000 85.000

Rashodi za usluge 85.000 85.000 85.000

Prihodi za posebne namjene 85.000 85.000 85.000

**Program predviđa sufinanciranje 1 besplatne cisterne za fekalije za građane čiji objekti nisu spojeni na javni sustav odvodnje.**

1. **ISKAZ FINANCIJSKIH SREDSTAVA I ZAVRŠNE ODREDBE**

Članak 3.

Zbirni iskaz financijskih sredstava za održavanje objekata i uređaja, navedenih u popisu poslova je slijedeći:

|  |  |
| --- | --- |
| **ISKAZ FINANCIJSKIH SREDSTAVA – IZVOR FINANCIRANJA – 2025.g.** | **Iznos** |
| Prihodi za posebne namjene | 284.000 |
| Opći prihodi i primici | 117.625 |
| Komunalna naknada | 300.000 |
| Pomoći | 204.700 |  |
| Pomoći EU | 380.275 |  |
| **UKUPNO** | 1.286.600 |  |

Članak 4.

Kroz ovaj Program svi iznosi prikazani su isključivo u **eurima**.

Članak 5.

Ovaj Program stupa na snagu osmog dana od dana objave u „Službenom glasniku Grada Trilja“, a primjenjuje se od 01. siječnja 2025. godine.

**REPUBLIKA HRVATSKA**

**SPLITSKO-DALMATINSKA ŽUPANIJA**

**GRAD TRILJ**

**GRADSKO VIJEĆE**

KLASA: 021-05/25-01/\_\_\_

URBROJ:2181-12-01-25-01

TRILJ,\_\_\_\_\_\_\_\_\_\_\_\_\_\_\_\_ 2025. god.

|  |  |
| --- | --- |
|  PREDSJEDNIK GRADSKOG VIJEĆA |  |
|  GRADA TRILJA |  |
|  Miljenko Marić, prof. |  |